burgasdotpro/wikipedia huggingface dataset:
Jean Victor Audouin

Jean Victor Audouin (* 27. apríl 1797, Paríž, Francúzsko – † 9. november 1841, Paríž) bol francúzsky prírodovedec, entomológ a ornitológ.
Životopis.
Narodil sa roku v Paríži a po skončení základnej a strednej školy pokračoval v štúdiu medicíny. V roku 1824 pôsobil ako asistent významného francúzskeho entomológa profesora Pierra André Latreilleho (17621833) v Muséum national d'histoire naturelle v Paríži. Od roku 1833 tu pôsobil ako jeho pokračovateľ a profesor entomológie. Od roku 1838 bol aj členom Akadémie vied v Paríži. Bol i významným členom a zakladateľom Francúzskej entomologickej spoločnosti v Paríži a dvakrát pracoval aj ako jej predseda: (v rokoch 1834, 1837). 
Zoológ Benjamin Charles Marie Payraudeau (17981865) pomenoval na počesť Audouina v roku 1826 jeden druh vtáka – "Larus audouinii" – jeho menom.
Zomrel pomerne mladý vo veku 44 rokov v roku 1841 v Paríži.
Intel 8008

Intel 8008 bol prvý osembitový mikroprocesor od firmy Intel. Navrhnutý bol v roku 1972 v 18-pinovom DIP prevedení. Pod pôvodným kódovým označením 1201 bol pôvodne vyvinutý na zákazku firmou Computer Terminal Corporation do ich programovateľného terminálu, ale čip bol dodaný neskoro a nesplnil výkonnostné ciele spoločnosti, preto v ňom nebol inštalovaný. Tak došlo k dohode medzi CTC a Intelom, aby tento čip vstúpil na trh pre ostatných zákazníkov.
Pôvodné verzie bežali na frekvencii 0,5 MHz, neskôr sa frekvencia zvýšila na 0,8 MHz. 8008 bol o niečo pomalší ako Intel 4004 a Intel 4040 čo do vykonaných inštrukcií za sekundu, ale tým, že 8008 spracovával 8 bitov naraz, mohol pristupovať k omnoho väčšiemu množstvu pamäte, čím bol 3-4x rýchlejší ako dané 4-bitové čipy.
Inštrukčná sada Intel 8008 a nasledovných procesorov architektúry CICS bola výrazne ovplyvnená návrhom strán spoločnosti CTC.
Čip mal jednoduchú 8-bitovú zbernicu a vyžadoval pomerne veľa podporných obvodov. Intel 8008 mohol pristupovať k 8 vstupným a 24 výstupným portom.
Na využitie ako monitorový terminál a všeobecný radič bol návrh Intel 8008 prijateľný, ale na iné úlohy bolo jeho použitie nepraktické. Niekoľko málo počítačov bolo na ňom založených, ale väčšina využila vylepšených vlastností Intel 8080.
Skupina procesorov okolo 8008 je tiež niekedy nazývaná pod označením MCS-8.
Procesor Intel 8008 navrhli Victor Pooh, Harry Pyle, Marcian Hoff, Stan Mazor, Frederico Faggin a Hal Feeney.
Intel 4040

Intel 4040 bol druhý štvorbitový mikroprocesor od firmy Intel, nasledovník procesora Intel 4004. Uvedený bol na trh na jeseň roku 1974 v troch 24-pinových DIL prevedeniach. Navrhli ho Ted Hoff, Federico Faggin, Stan Mazor, Masatoshi Shima.
Skladal sa z 2300 tranzistorov. Rýchlosť jadra bola 0,74 MHz.
Mohol adresovať 640 B RAM a 8 kB ROM. Na rozdiel od svojho predchodcu mal osemúrovňový stack, 14 nových inštrukcií, dovedna teda 60 a 8 ďalších registrov navyše. Disponoval aj hardvérovým prerušením s možnosťou tienenia registrov.
Prevázdková teplota bola obmedzená na 70 °C. Jeho spotreba bola dovedna 0,6-0,9 W a vyžadoval napájanie 15 ± 0,75 V.
Kamenistá dolina

Kamenistá dolina môže byť:
People for the Ethical Treatment of Animals

People for the Ethical Treatment of Animals (skrátene PETA) je nezisková organizácia, ktorá sa angažuje za práva zvierat. Bola založená v roku 1980 v Norfolku, Virgínia. Združuje 1,8 milióna členov a podporovateľov a je najväčšou organizáciou svojho druhu. Slogan organizácie znie „zvieratá nie sú naše na jedenie, obliekanie, experimentovanie alebo používanie na zábavu“.
Svoje úsilie sústreďuje na štyri oblasti v ktorých veľké množstvo zvierat trpí väčšinu svojho života: továrne a farmy (chov zvierat), laboratória (pokusy na zvieratách), odevný priemysel (kožušníctvo) a zábavný priemysel (cirkusy). Organizácia pracuje aj v oblastiach, kde sa obzvlášť krutým spôsobom zaobchádza so zvieratami.
Ročne vyšetrovatelia organizácie PETA odhalia veľký počet prípadov krutého zaobchádzania so zvieratami. PETA pracuje pomocou verejného vzdelávania, vyšetrovania a výskumu, legislatívnymi cestami a protestnými kampaňami. Organizácii pomáhajú aj známe osobnosti a zapájajú sa do kampaní (napr. Pamela Andersonová, Pink, Joaquin Phoenix, Paul McCartney).
Clarence Seedorf

Clarence Clyde Seedorf (* 1. apríl 1976, Paramaribo, Surinam) je bývalý holandský futbalový stredopoliar surinamského pôvodu. Je jediným hráčom, ktorému sa podarilo vyhrať Ligu majstrov s tromi rôznymi klubmi: Ajaxom (1995), Realom Madrid (1998), a s AC Miláno (2003, 2007); tiež hral ešte za kluby Sampdoria a Internazionale. Po konflikte s van Bastenom už nie je členom holandskej reprezentácie.
Gregory House

MUDr. Gregory House je fiktívna postava a protagonista nemocničnej drámy Dr. House, ktorého hrá Hugh Laurie. Ako postava je individualistický lekársky génius, ktorý vedie tím diagnostikov na fiktívnej nemocnici "Princeton-Plainsboro Teaching Hospital" (založená na nemocnici "Yale-New Haven Hospital"). Houseova postava bola opísaná ako „mizantropická“ a „lakomá“.
Houseove nekonvenčné diagnostické postupy, radikálne terapeutické motívy a oddaná racionalita spôsobili konflikty medzi ním a jeho kolegami. House je často stvárňovaný s chýbajúcou empatiou a sympatiou k pacientom, praxou, ktorá mu prideľuje čas vyriešiť patologické záhady. Postava je sčasti inšpirovaná Sherlockom Holmesom.
Martin Karvaš

Martin Karvaš (* 4. apríl 1956, Bratislava, Česko-Slovensko) je slovenský hudobník, hráč na klávesové nástroje, spevák, skladateľ a hudobný producent.
Vyštudoval hru na hoboj. V rokoch 1986 – 1989 bol členom skupiny Elán, s ktorou nahral albumy "Detektívka" (1986), "Nebezpečný náklad" (1988) a "Rabaka" (1989). Predtým pôsobil v skupinách Limit a Banket, spolupracoval na nahrávaní albumov viacerých umelcov populárnej hudby ako je Pavol Hammel, Dežo Ursiny, Miroslav Žbirka, Pavol Habera či Robo Grigorov a účinkoval na ich koncertných vystúpeniach. Je zakladateľom a vlastníkom dnes už neexistujúceho nahrávacieho štúdia Ebony v Bratislave. 
Martin Karvaš je synom slovenského spisovateľa Petra Karvaša.
Ulica Szewska (Krakov)

Ulica Szewska je ulica v Starom Miaste v Krakove, začína sa pri Hlavnom námestí a pokračuje smerom k ulici Siennej a ulici Podwale.
Rynek Główny

Rynek Główny môže byť:
Antiwar.com

Antiwar.com je webová stránka obsahujúca najmä spravodajstvo a komentáre politického zamerania. Vznikla v roku 1995. Obsahovo je zameraná najmä proti intervenčnej zahraničnej politike Spojených štátov amerických.
Zakladateľom Antiwar.com je Justin Raimondo. Web prináša texty rôznych libertariánov (napríklad Justin Raimondo), tradičných konzervativcov (napríklad Pat Buchanan) aj ľavičiarov (napríklad Robert Fisk).
Aberácia (taxonómia)

Aberácia je v taxonómii poddruhová systematická jednotka. Zvyčajne označuje farebnú individuálnu odchýlku jedinca, ktorá je v medziach premenlivosti druhu, bez jej taxonomickej hodnoty. 
Aberácia, ako systematická jednotka nižšieho zaradenia (infrasubspecifická) nepodlieha Medzinárodným pravidlám zoologickej nomenklatúry. 
U hmyzu je táto kategória často používaná, lebo hlavne u motýľov a chrobákov je veľmi veľa odchyliek medzi jedincami i na jednej lokalite ich výskytu. Druhy hmyzu, kde bolo v minulosti popísaných veľa aberácií sú dobre známe. Napríklad z radu chrobákov je to u druhu fuzáča alpského ("Rosalia alpina"). U motýľov je to napr. pri druhu "jasoňa červenookého" ("Parnassius apollo"), ale aj u "jasoňa chochlačkového" ("Parnassius mnemosyne"). Aberácia, ako taká, nemá zo systematického hľadiska vedeckú hodnotu. Zaužívala sa v praxi, a preto sa stále ešte často používa. Za predpokladu jej správneho využitia v praxi môže poslúžiť ako isté pravidlo na určenie a systém variability u druhov, ktoré vykazujú značnú odlišnosť mnohých jedincov. 
Aberácia je jednoducho menšia vývojová odchylka od zvyčajnej stavby organizmu, ktorú niekedy označujeme aj ako individuálna forma. Z hľadiska teoretickej taxonómie sa aberáciami zaoberá mikrotaxonómia. Niekedy môže byť výskyt aberácie u niektorého jedinca spojený i s chorobným (patologickým) procesom jeho organizmu.
Suchý

Suchý môže byť:
Profil (výrobok)

Profil v technickom ponímaní je výrobok ktorého prierez má definovaný (presne určený) tvar rovnaký po celej dĺžke výrobku. Obvykle má tvar profilovej tyče rôznej dĺžky. Používa sa ako polotovar pre ďalšiu výrobu. Predáva sa ako metráž. Materiálom je obvykle kov, plast, drevo a iné.
Kovové profily.
Rozmery kovových profilov nazývaných aj "tyčový materiál" sú normalizované.
Podľa materiálu sa rozlišujú na:
Kovové profily sa vyrábajú v rôznych prierezoch:
Zend Technologies

Zend Technologies Ltd. je spoločnosť, ktorú založili dvaja izraelskí vývojári, Andi Gutmans a Zeev Suraski.
V roku 1997 Andi a Zeev prepísali parser jazyka PHP (ktorý v pôvodnej verzii PHP/FI napísal Rasmus Lerdorf) a stal sa tak základom pre verziu PHP 3.0.
V roku 1999 sa opäť pustili do prepísania jadra a vzniklo PHP 4.0. Jadro nazvali "Zend Engine" a v tom istom roku založili spoločnosť Zend Technologies Ltd., ktorá sa podieľa na ďalšom vývoji jazyka PHP.
Slovo „Zend“ vzniklo spojením mien Zeev a Andi.
Rasmus Lerdorf

Rasmus Lerdorf (* 22. november 1968, Qeqertarsuaq, Grónsko) je známy najmä ako zakladateľ jazyka PHP. Naprogramoval prvé dve verzie PHP/FI a PHP/FI 2.0. Je takisto spojený s vývojom ďalších verzií tohto jazyka v spolupráci s Andi Gutmans a Zeev Suraski, ktorí založili Zend Technologies Ltd.
V roku 1993 promoval na univerzite Waterloo.
Od Septembra 2002 pracuje v spoločnosti Yahoo Inc. ,ako "Infrastructure Architecture".
Profil

Profil môže byť:
Ťahanie

Ťahanie môže byť:
Kardam (rozlišovacia stránka)

Kardam môže byť:
Tervel (rozlišovacia stránka)

Tervel môže byť:
Asparuch (rozlišovacia stránka)

Asparuch môže byť:
Ivajlo (rozlišovacia stránka)

Ivajlo môže byť:
Operácia Hannibal

Operácia Hannibal bol rozkaz vydaný admirálom Dönitzom v januári 1945 o evakuácii 2. cvičnej ponorkovej flotily (2. Unterseeboot-Lehrdivision), z Gdanska pred postupujúcou Červenou armádou. Škola mala byť celá evakuovaná s personálom i 2 500 čerstvými absolventmi. Celkove 3 450 ľudí. Mali byť nalodení na pasažiersku loď Wilhelm Gustloff, ktorá im dovtedy slúžila ako plávajúce kasárne.d
Regióny v USA

Spojené štáty americké sa delia na niekoľko oblastí, na regióny. Existujú oficiálne aj neoficiálne členenia.
Americký úrad pre sčítanie obyvateľstva.
Jedno z oficiálnych rozdelení (a najčastejšie používané) je podľa Amerického úradu pre sčítanie obyvateľstva (United States Census Bureau).
Mid-Atlantic

Mid-Atlantic alebo Mid-Atlantic states (doslova "Stredoatlantické štáty") je oblasť, ktorú tvorí päť štátov na severovýchode USA. Spolu s Novým Anglickom tvorí Northeast, čo je jeden zo 4 hlavných regiónov Spojených štátov. Medzi štáty Mid-Atlanticu patria New York, New Jersey, Pensylvánia ("Pennsylvania"), Maryland a Delaware.
Mid-Atlanticom prechádzajú Apalačské vrchy, takže je tu pomerne veľa lesov. Oblasť leží medzi Veľkými jazerami a oceánom. Oblasť sa, rovnako ako Nové Anglicko, podobá Európe. Oproti Novému Anglicku je tu oveľa viac miest a je tu omnoho väčšia rasová a kultúrna rozmanitosť (väčšie percento Afroameričanov, hispánskych a ázijských obyvateľov).
SUSE Linux Enterprise Server

SUSE Linux Enterprise Server (SLES) je komerčná, serverovo orientovaná Linuxová distribúcia vyvíjaná Novellom, určená primárne pre firemných zákazníkov. 
V súčasnosti sú nové verzie vydávané každých 18 – 24 mesiacov.
História.
SLES bol vyvíjaný na základoch SUSE Linuxu tímom, ktorý viedol Marcus Kraft. Prvá verzia bola uvoľnená 31. októbra 2000 a bola určená na počítače typu IBM S/390. Prvým, verejne známym, firemným zákazníkom sa v decembri 2000 stala nadnárodná telekomunikačná spoločnosť Telia. V apríli 2001 bola vydaná verzia pre architektúru x86.
V auguste 2004 sa na trh dostáva verzia SLES 9. O 16 mesiacov neskôr, v decembri 2005, je dostupný 3. service pack. V tomto období už SLES podporuje väčšina predajcov hardvéru: IBM, HP, Sun Microsystems, Dell a SGI.
SUSE Linux Enterprise Server 10 bol vydaný, spolu so svojím sesterským produktom SLED, 17. júla 2006. Prvý service pack bol uvoľnený 18. júna 2007.
Northeast (USA)

Northeast (doslova Severovýchod) je jeden z regiónov Spojených štátov amerických. Spravidla zahŕňa 9 štátov, a to Maine, New Hampshire, Vermont, Massachusetts, Rhode Island, Connecticut, New York, New Jersey a Pensylvániu. Delaware, Maryland a Severná Virgínia sa niekedy tiež rátajú ako časť severovýchodného regiónu z dôvodu, že zasahujú do megalopolisu BosWash, ale oficiálne patria do juhoatlantického regiónu (South Atlantic region).
V roku 2010 tu podľa sčítania ľudu žilo 55 317 240 obyvateľov. Región je ohraničený na severe Kanadou, na západe regiónom Midwest, na juhu južným regiónom a na východe Atlantickým oceánom. Najväčšie mesto regiónu, New York, je aj najväčšie mesto a metropolitná oblasť v Spojených štátoch.
Severovýchod je aj najbohatší región USA. V roku 2007 boli podľa štatistík najbohatšie štáty Maryland, New Jersey, Connecticut, Havaj a Massachusetts.
Samotný štát New York tvorí asi 8 percent celkového HDP USA v roku 2005. Zatiaľ čo príjem je vysoký, celkový počet obyvateľov a rozloha je malá (okrem New Yorku a Pennsylvánie), pričom iba New York, New Jersey a Pensylvánia patria medzi 10 najľudnatejších štátov a žiadny zo štátov nepatrí medzi 10 najväčších.
Severná Virgínia

Severná Virgínia ("Northern Virginia", "NoVA") je región amerického štátu Virgínia, ktorý pozostáva z okresov Arlington County, Fairfax County, Loudoun County a Prince William County a z nezávislých miest Alexandria, Falls Church, Fairfax, Manassas a Manassas Park. Je súčasťou metropolitnej oblasti Baltimore-Washington, štvrtej najväčšej v USA. Severná Virgínia je najrozmanitejší región Virgínie a región s najvyšším príjmom.
Midwest (USA)

Midwest (doslova "Stredozápad") je región Spojených štátov, ktorý zahŕňa štáty Illinois, Indiana, Iowa, Kansas, Michigan, Minnesota, Missouri, Ohio, Nebraska, Severná Dakota, Južná Dakota a Wisconsin. V roku 2010 tu podľa sčítania ľudu žilo 66 927 001 obyvateľov. Je to geografické a populačné centrum Spojených štátov. Región sa delí na East North Central States (hlavne Great Lakes States) a West North Central States (hlavne Great Plains States), hoci Minnesota, ktorá patrí medzi West North Central states, nepatrí medzi Great Plains states.
Najväčšie mesto regiónu je Chicago, nasleduje Detroit a Indianapolis. Ďalšie dôležité mestá sú Cincinnati, Cleveland, Columbus, Des Moines, Kansas City, Madison, Milwaukee, Minneapolis, Omaha, St. Louis a Wichita.
Termín Midwest sa používa vyše 100 rokov. Ďalšie označenia sú "Northwest" alebo "Old Northwest" (podľa Northwest Territory), "Mid-America," alebo "Heartland".
Juh (USA)

Juh ("Southern United States", "American South", "Dixie" alebo iba "South") je región Spojených štátov, ktorý obsahuje 16 štátov, kde žije celkovo 114 555 744 podľa sčítania z roku 2010, čo je 37 % celej populácie USA, pričom sa delí na tri menšie regióny.
V historickom význame počas americkej občianskej vojny (1861 – 65) označenie pre secesionistské štáty tzv. Konfederácie (The Confederate States of America).
Západ (USA)

Západ (, "American West" alebo iba "The West") je región Spojených štátov, ktorý obyčajne označuje najzápadnejšie štáty USA. Rieka Mississippi sa často používa ako najvýchodnejšia možná hranica medzi Východom a Západom.
Oficiálne sem patrí 13 štátov, a to Aljaška, Arizona, Kalifornia, Colorado, Havaj, Idaho, Montana, Nevada, Nové Mexiko, Oregon, Utah, Washington a Wyoming.
Lisa Cuddyová

MUDr. Lisa Cuddyová je fiktívna postava nemocničnej drámy Dr. House, ktorú hrá Lisa Edelsteinová. Cuddyová je dekankou lekárstva a riaditeľkou v nemocnici "Princeton-Plainsboro Teaching Hospital". 
História.
Lisa je jediná postava, o ktorej seriál neposkytol veľa informácií. Má jednu sestru, čo bolo spomenuté až v 3 dieli 5 série Adverse Events, keď sa jej Housov špión spýtal, či má súrodencov. S rodičmi má podľa dielu dobrý vzťah.
Cuddyová navštevovala Michiganskú univerzitu. V tom čase stretla Gregoryho Housea, ktorý už vtedy bol legendou v univerzitnom mestečku. Jej sen o doktorke začal, keď mala 12 rokov a v 25 rokoch promovala na lekárskej škole ako druhá najlepšia v jej triede a stala sa prvou ženou a vôbec druhou najmladšou dekankou lekárstva v tridsiatich dvoch rokoch.
Cuddyová poznala Housa predtým, než seriál začal. Stretla sa s ním na Michiganskej univerzite, neskôr prešiel na inú školu, Univerzitu Johnsa Hopkinsa. Neskoršie, keď si House poranil pravú nohu, bol liečený na Princeton Plainsboro, kde Cuddyová ešte nebola dekankou lekárstva (upresnené v nevysielanej verzii epizódy "Honeymoon"). Doktori nemohli prísť na to, čo je s jeho nohou, a tak sa Cuddyová stala jeho navštevujúcou doktorkou. House odmietol nohu amputovať hovoriac, že má rád svoju nohu a chcel si ju ponechať, zatiaľ čo jeho priateľka, Stacy Warnerová, mu povedala, nech si ju dá odrezať, aby prežil. Cuddyová povedala Stacy, že sa doktori rozhodovali medzi amputáciou a ponechaním: vyrezaním mŕtveho svalu, ktorému dávali 50 percent na to, že zlyhá (a bude po celý svoj život krívať a mať bolesti) a 50 percent na to, že sa chytí (a bude môcť normálne kráčať). House žiadal, aby ho dali do chemicky privodenej kómy a aby prespal najhoršiu bolesť nohy. Avšak, keď raz upadol do bezvedomia, Stacy, ako jeho lekársky zástupca, súhlasila s operáciou.
Bansko (rozlišovacia stránka)

Bansko môže byť:
Batak

Batak môže byť:
Blagoevgrad (mesto)

Blagoevgrad alebo Blagojevgrad (do roku 1950 "Горна Джумая"/"Gorna Džumaja", po bulharsky: "Благоевград", po trácky: "Skaptopara") je mesto v juhozápadnom Bulharsku asi južne od Sofie. Leží na brehoch rieky "Blagoevgradska Bistrica" a pri pohoriach Rila a Pirin. Mesto je pomenované po zakladateľovi prvej balkánskej sociálno-demokratickej strany Dimitarovi Blagojevovi.
Mesto je administratívnym centrom Blagoevgradskej oblasti. Nachádza sa blízko hraníc s Gréckom, Srbskom a Severným Macedónskom. V blízkosti mesta vedie medzinárodná diaľnica do Grécka E-79 a železnica spájajúca strednú Európu a Grécko.
V meste sa nachádza veľký závod na výrobu tabaku a piva, "Blagoevgradská americká univerzita", "Juhozápadná univerzita Neofita Rilského".
Veľké kanadské jazerá (región)

Región Veľkých kanadských jazier ("Great Lakes region") je región v Severnej Amerike, ktorý zahŕňa väčšinu kanadskej provincie Ontário a osem štátov USA, ktoré ležia okolo Veľkých jazier.
V Spojených štátoch Great Lakes označuje väčšinou oblasti, ktoré sú podobné oblastiam Northwest a Midwest, ale nie sú úplne totožné.
V USA sú to štáty Illinois, Indiana, Ohio, Michigan, Minnesota, New York, Pensylvánia a Wisconsin, v Kanade provincia Ontário.
Najdôležitejšie mestá sú Buffalo, Chicago, Cleveland, Cincinnati, Detroit a Milwaukee v USA a Hamilton a Toronto v Kanade.
Veľké prérie

Veľké prérie (angl. "Great Plains") je oblasť v USA a v Kanade medzi Skalnatými vrchmi a riekou Mississippi, ktorá je tvorená sústavou plošín a pokrytá prevažne prériovou vegetáciou, prípadne stepnými krovinami.
Veľké prérie sa rozprestierajú od amerického štátu Texas po kanadskú Albertu a sú hlavnou obilninárskou oblasťou Severnej Ameriky.
Patria sem štáty USA Colorado, Kansas, Montana, Nebraska, Nové Mexiko, Severná Dakota, Oklahoma, Južná Dakota, Texas a Wyoming a kanadské provincie Alberta, Manitoba a Saskatchewan.
Bénazír Bhuttová

Bénazír Bhuttová (* 21. jún 1953, Karáči, Pakistan - † 27. december 2007, Rávalpindí) bola dvojnásobná pakistanská premiérka. 
Bénazír Bhuttová sa narodila v rodine bohatých vlastníkov pôdy. Jej otec, Zulfikár Alí Bhutto, založil Pakistanskú ľudovú stranu (PPP) a v rokoch 1971 - 1977 bol prezidentom a neskôr premiérom Pakistanu.
Southeast (USA)

Southeast (doslova "Juhovýchod") je neoficiálny región Spojených štátov. Hlavné stredisko regiónu je mesto Atlanta.
Unión Deportiva Almería

Unión Deportiva Almería, obvykle známy ako Almería, je španielsky prvoligový futbalový klub so sídlom v meste Almería v Španielsku. Klub hral v La Lige ako AD Almeria v rokoch 19791981.
História.
V rokoch 1979 až 1981 hral v La Lige klub AD Almería, ktorý bol zrušený v nasledujúcom roku 1982. V podstate bol predchodcom súčasného klubu UD Almería, založenom v roku 1989 pod názvom "Almería Club de Fútbol" a v roku 2001 premenovanom na "Unión Deportiva Almería".
Po rokoch strávených v druhej najvyššej španielskej futbalovej súťaži klub postúpil do Primera División po sezóne 2006/07, keď skončil na druhom mieste v Segunda División. V nasledujúcich rokoch pôsobil striedavo v najvyššej súťaži a v 2. lige, aktuálne je od roku 2022 opäť účastníkom La Ligy.
Southwest (USA)

Southwest (doslova "Juhozápad") je región na západe Spojených štátov. Tvoria ho štáty Arizona, južná Nevada a Utah, Nové Mexiko, južné Colorado, juhovýchodná Kalifornia a západný Texas. Hoci neexistuje presná definícia, západná Oklahoma sa obyčajne tiež počíta do regiónu.
Atlético Madrid

Club Atlético de Madrid je španielsky futbalový klub so sídlom v Madride. V súčasnosti hrá v "Primera División", najvyššej španielskej futbalovej súťaži. Ich domácim štadiónom je Wanda Metropolitano. Klub vyhral jedenásťkrát La Ligu a desaťkrát španielsky pohár Copa del Rey, vrátane získu double v roku 1996. Tiež vyhrali v roku 1962 Pohár víťazov pohárov a v roku 1974 boli vo finále Pohára majstrov európskych krajín a zároveň získali Interkontinentálny pohár. Po vzniku Ligy majstrov v roku 1992 boli Atleti dvakrát vo finále tejto súťaže, v rokoch 2014 a 2016. Vyhrali trikrát Európsku ligu a trikrát Európsky superpohár. Atlético hrá v červeno-bielej pásikavej kombinácii dresy a k tomu modré trenírky.
Počas histórie klubu dostali futbalisti klubu viacero prezývok "Los colchoneros" alebo "matrace" kvôli tomu, že ich prvé dresy sa podobali na vzor na starých matracoch. Počas 70. rokov bol klub známy ako "los indios". Bolo to pre množstvo juhoamerických hráčov, ktorý tu pôsobili. Existujú ale aj iné teórie pre vznik tejto prezývky: štadión sídlil pri rieke alebo pretože "los indios" boli tradičným súperom "los blancos" —bielych. Táto prezývka sa vzťahuje na rivala Real Madrid.
Úspechy.
Národné.
La Liga.
1939/40, 1940/41, 1949/50, 1950/51, 1965/66, 1969/70, 1972/73, 1976/77, 1995/96, 2013/14, 2020/21
Copa del Rey.
1960, 1961, 1965, 1972, 1976, 1985, 1991, 1992, 1996, 2013
Supercopa de España.
1985, 2014
Campeonato del Centro.
1920/21, 1924/25, 1927/28, 1939/40
Segunda División.
2001/02
Medzinárodné.
Interkontinentálny pohár.
1974
Pohár víťazov pohárov.
1962
Európska liga.
2010, 2012, 2018
Superpohár UEFA.
2010, 2012, 2018
Pohár Intertoto.
2007
Zoznam rozhlasových staníc na Slovensku

Toto je zoznam rozhlasových staníc a rádií vysielajúcich prostredníctvom pozemných vysielačov a internetu na Slovensku.
Slovenský rozhlas.
Všetky stanice Slovenského rozhlasu sú zaradené aj v 3. (verejnoprávnom) multiplexe DVB-T.
Počúvanosť rozhlasových staníc na Slovensku.
Podľa prieskumu MML-TGI spoločnosti Median SK - 4. vlna 2023 + 1. vlna 2024
Lisa Edelsteinová

Lisa Edelsteinová (* 21. máj 1966, Boston, Massachusetts) je americká herečka a dramatička. Známa je predovšetkým ako Dr. Lisa Cuddyová v kritikmi uznávanom seriáli televízie FOX, "Dr. House".
Biografia.
Mladosť.
Lisa Edelsteinová sa narodila židovským rodičom Alvinovi a Bonnie Edelsteinovým v Bostone Jej otec je momentálne pediatrom v New Jersey. Najmladšia z troch detí vyrastala vo Wayne v New Jersey a bola prijatá na strednú školu Wayne Valley High School, kde v roku 1984 spromovala. V osemnástich sa presťahovala do New Yorku, kde študovala divadlo na "New York University's Tisch School of the Fine Arts".
Kariéra.
Edelsteinová použila jej znovu nájdenú osobnosť na písanie, komponovanie a účinkovanie v originálnom muzikáli "Positive Me" ako odpoveď na zvyšujúcu sa AIDS krízu v 80. rokoch. Začiatkom 90. rokov sa objavila v hosťovských roliach niektorých populárnych komédií ako "Mad About You, Wings, The Larry Sanders Show and Seinfeld", kde hrala frustrovanú priateľku Georga Costanzu.
Väčšie roly v televíznych drámach prišli čoskoro ("Relativity" v 1996, "The West Wing" v 1999, "Ally McBealová" v 2000 a "Felicity" v roku 2001). Tiež pokračovala v hraní hosťovských rolí v show ako "Pohotovosť, Frasier, Just Shoot Me, Without a Trace" a "Sudkyňa Amy". Edelsteinovej filmografia zahŕňa aj filmy "Po čom ženy túžia" s Melom Gibsonom, "Kňaz, rabín a blondínka" s Benom Stillerom, "Tak dobre ako sa len dá" s Jackom Nicholsnom a "Bláznivá škôlka" s Eddiem Murphym.
Daniel Alves

Daniel Alves da Silva známy aj pod menom Daniel Alves (* 6. máj 1983, Juazeiro, Brazília) je brazílsky futbalový pravonohý obranca. Od novembra 2021 pôsobí v klube FC Barcelona, kam sa vrátil po 5 rokoch. Naposledy pôsobil v FC São Paulo. 
Daniel Alves ma dobrú strelu pravou nohou. Dal už niekoľko gólov z priameho kopu. Má veľmi dobré a rýchle útočné výpady po pravej strane. Podľa viacerých odborníkov ide o jedného z najlepších pravých obrancov poslednej dekády. Je štvornásobným víťazom španielskej ligy, dvojnásobným držiteľom španielskeho pohára, štvornásobným víťazom španielskeho superpohára a dvojnásobným víťazom Ligy majstrov. V sezóne 2013/14 začal nosiť dres s číslom 22, ktoré prebral po svojom kolegovi a kamarátovi Ericovi Abidalovi, ktorý pred sezónou prestúpil do Monaca.
Fanúšikmi bol zaradený aj do TOP zostavy hráčov hrajúcich v Európe za rok 2007.
Dobrič (mesto)

Dobrič () je ekonomické a kultúrne centrum oblasti Dobrudža vo východnom Bulharsku. Je oblastným mestom Dobričskej oblasti. Nachádza sa 50 km severne od Varny, od Sofie a od Starej Zagory.
Dobrič s 91 030 obyvateľmi (2011) predstavoval deviate najväčšie mesto Bulharska.
Veliko Tărnovo (mesto)

Veliko Tarnovo (po bulharsky: "Велико Търново") je mesto v severnom Bulharsku. Mesto je centrum oblasti a rajónu Veliko Tărnovo.
Do roku 1965 sa mesto volalo Tărnovo (po bulharsky: "Търново"), ale aj dnes väčšina jeho obyvateľobv tento názov používa v hovorovej reči.
História.
Toto mesto má pre bulharský národ veľký význam a historickú hodnotu. V rokoch 1185 až 1396 bolo hlavným mestom druhého bulharského stredovekého štátu. Neskôr ho dobyli Turci. Ruiny cárskeho paláca a starého patriachálneho chrámu na kopci Carevec sú dodnes nemými svedkami o sláve druhého bulharského štátu. V roku 1879 tu Národné zhromaždenie prijalo prvú bulharskú ústavu. Mesto bolo krátku dobu aj hlavným mestom novodobého bulharského štátu. Aj v súčasnosti je mesto cieľom turistických výprav a stále dýcha atmosférou starého Bulharska.
Veliko Tărnovo bolo v minulosti významným centrom kultúry a vzdelanosti, najmä počas druhého bulharského štátu, kedy bolo centrom tzv. Tărnovskej literárnej školy.
Pamiatky.
Chrám svätého DemetraSvätý Demeter bol patrónom druhého bulharského stredovekého štátu. Cerkev sv. Demetra bola postavená v roku 1185 na severovýchodnom svahu pahorku Trapezica. Bola svedkom mnohých veľkých udalostí bulharských dejín.
Kultúra.
Asi od 20. júla do 4. augusta, sa vo Veliko Tărnovo organizuje folklórny festival ľudových súborov z celého sveta. Festival sa koná v parku s amfiteátrom, ktorý sa rozkladá na konci starého mesta smerom na predmestí, kúsok nad autobusovou stanicou. Zaujímavosťou je, že na festivale nevystupujú žiadne bulharské súbory.
Doprava.
Do Veliko Tărnovo sa môžete ľahko dostať autobusom z každého väčšieho bulharského mesta. Autobusom zo Sofie cesta trvá 4 hodiny. Z druhej strany od mora z Varny to trvá rovnakú dobu. Autobusová stanica vo Veliko Tarnovo je južne od mesta na okraji údolia rieky Jantra.
Veliki Preslav (mesto)

Veliki Preslav (, do roku 1993 "Preslav"; do roku 1878 po turecky "Elski Stamboluk" - doslova „Starý Istanbul“) je mesto v severovýchodnom Bulharsku. Nachádza sa v Šumenskej oblasti a je administratívnym centrom okresu Veliki Preslav. Od roku 1883 je mestom.
2 km južne od mesta sa nachádza archeologická lokalita a rezervácia tvorená ruinami historického hlavného mesta Bulharskej ríše „Preslav“ (pozri Preslav (Bulharská ríša)), po ktorom bol Veliki Preslav v roku 1878 pomenovaný. Súčasný Veliki Preslav (hoci sa od roku 1878 do roku 1993 volal „Preslav“) nie je s pôvodným stredovekým Preslavom fyzicky identický, pretože bol založený ako nové sídlo 2 km severne od pôvodného (vtedy už zničeného) mesta Preslav.
Rekreačná chata

Rekreačná chata je menšie obydlie, obyčajne vo vidieckom alebo v čiastočne vidieckom prostredí, niekedy aj v meste, určené na pobyt mestského obyvateľstva v prírode, najmä cez víkend.
Brt

Brt je dutina používaná pri brtníctve, pozri pod brtníctvo.
BRT môže byť:
Bobov dol

Bobov dol alebo Bobovdol (po bulharsky: "Бобов дол", "Бобовдол") je mesto v západnom Bulharsku, ktoré sa nachádza v Kiustendilskej oblasti. Mesto je administratívnym centrom okresu Bobov dol.
Northeast

Northeast alebo North East môže byť:
Southeast

Southeast alebo South East England môže byť:
Southwest

Southwest alebo South West môže byť:
Hohenlohe (krajinský okres)

Hohenlohe () je krajinský okres na severe spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Neckar-Odenwald, Main-Tauber, Schwäbisch Hall a okresom Heilbronn. Správnym sídlom okresu Hohenlohe je mesto Künzelsau.
Geografia.
Cez územie okresu Hohenlohe pretekajú dva rieky Kocher a Jagst, obidva sú prítokmi rieky Neckar. Najvyššie položené miesto v okrese má 523 m a nachádza sa blízko mesta Waldenburg.
Obyvateľstvo.
Vývoj počtu obyvateľstva okresu Hohenlohe od roku 1973:
Special Air Service

Special Air Service (doslova "Špeciálna letecká služba"), v skratke SAS, je jednou zo špeciálnych jednotiek Britskej armády.
SAS je dôležitou súčasťou zvláštnych síl Spojeného kráľovstva. Medzi ďalšie jednotky patrí: Special Boat Service (SBS), Special Reconnaissance Regiment (SRR) a Special Forces Support Group (SFSG).
Dejiny.
Pôvodne bola výsadkovým práporom britskej armády. Vznikla počas druhej svetovej vojny ako jednotka pre rozličné a špeciálne spravodajské operácie. Koncom 60. rokov sa začala nasadzovať aj v protiteroristických akciách, najmä v Severnom Írsku. V roku 1958 boli jednotky SAS nasadené v Ománe, v roku 1963 na Borneu. V polovici 70. rokov bol vytvorený 22. pluk SAS, ktorého úlohou je výhradne boj s terorizmom. Dostal názov "Counter revolutionary warfare squadron", ale známejšie je jeho neoficiálne pomenovanie - "Special projects team". Tento oddiel nie je personálne stálou jednotkou, každých šesť mesiacov sa v ňom striedajú pododdiely SAS. K najznámejším protiteroristickým akciám pluku patrilo oslobodenie rukojemníkov na iránskom veľvyslanectve v Londýne v máji 1980. Jednotky SAS boli nasadené vo falklandskej vojne v roku 1982 a ďalších nasledujúcich lokálnych konfliktoch. 
V dnešnej dobe sa SAS skladá zo štyroch plukov a spolu má asi 2100 mužov.
Kritériá výberu členov sú veľmi prísne. Záujemcovia musia mať už za sebou službu v iných jednotkách britskej armády. Výber uchádzačov sa uskutočňuje v Hereforde a previerky trvajú mesiac. Potom nasleduje dvojtýždňový pokračovací výcvik a šesťtýždňový bojový výcvik v brunejskej džungli. Ďalší výcvik prebieha v arktických a púštnych podmienkach.
Cudzinecká légia (Francúzsko)

Cudzinecká légia (fr. "Légion étrangère") je dobrovoľnícka špeciálna jednotka francúzskej armády vytvorená v roku 1831. Je tvorená zahraničnými dobrovoľníkmi.
Do cudzineckej légie môže vstúpiť ktokoľvek, kto spĺňa fyzické, zdravotné a predovšetkým psychické predpoklady. Členmi sa môžu stať uchádzači vo veku od 18 do 40 rokov. Je možné vstúpiť už vo veku 17 rokov, ale len so súhlasom zákonného zástupcu (tento súhlas však musí byť riadne overený na francúzskom veľvyslanectve). Kontrakt sa zvyčajne podpisuje na 5 rokov. Výcvik ako aj samotná služba sú mimoriadne tvrdé.
Vznik.
Cudzineckú légiu založil 10. marca 1831 francúzsky kráľ Ľudovít Filip. Jeho hlavným cieľom bolo využiť profesionálnych vojakov, ktorí po skončení napoleonských vojen v Európe zostali bez práce, a zamestnať taktiež bývalých revolucionárov, prepustených zločincov a výtržníkov a umiestniť ich vo vojenských jednotkách mimo Francúzska. Ako súčasť Armée d'Afrique sa jednotky Cudzineckej légie podieľali na udržiavaní francúzskych kolónií po celom svete.
Prvou úlohou Cudzineckej légie bola služba v Alžírsku. Légia bola rozdelená na 6 národných práporov: Švajčiarsky, Poľský, Nemecký, Taliansky, Španielsky a Holandsko-Belgický. Príslušníci ostatných národností boli umiestňovaní do rôznych práporov náhodne.
Indočínska vojna (1946-1954).
V tomto období bolo do radov FCL prijatých mnoho Nemcov, z ktorých väčšina počas druhej svetovej vojny slúžila v radách Wehrmachtu alebo Waffen-SS. Mnohí z nich sa v službách Tretej ríše vyznamenali a dosiahli vysokých hodností. Ako uvádzajú niektoré zdroje, boli medzi nimi aj vojnoví zločinci. Napriek tomu boli prijatí do služieb FCL, ktorá ocenila ich bohaté bojové skúsenosti. V roku 1948 boli títo Nemci stiahnutí zo zmiešaných oddielov FCL a vytvorili samostatný nemecký prápor o sile až 900 mužov pod velením nemeckých dôstojníkov. Tento prápor bol v bojoch veľmi úspešný. V súčasnosti sú jednotky cudzineckej légie určené na presadzovanie francúzskych záujmov v zahraničí a okrem pechoty zahŕňajú aj ženijné brigády, výsadkové jednotky, špeciálne a logistické jednotky. Príslušníci FCL slúžia aj ako mierové jednotky OSN. V légii slúži približne 8000 osôb a základne sú dislokované v týchto oblastiach:
V Džibutsku jednotky cudzineckej légie zabezpečujú hranice so Somálskom a Etiópiou. Vo Francúzskej Guyane hlavná činnosť spočíva v strážení francúzskeho kozmodrómu.
SAS

SAS môže byť:
SaS môže byť:
Sas je jednotné číslo slova Sasi, pozri Sasi.
Cudzinecká légia

Cudzinecká légia môže byť:
Tabula recta

Tabula recta je v kryptografii štvorcová tabuľka abecedy, každý daľší riadok tejto tabuľky je robený tak, že je posunutý o jedno písmeno do ľava. Tabuľka bola zavedená Johannesom Trithemiusom v roku 1518.
Trithemius používal "tabula recta" k formulácií polyalfabetickej šifry, ktorá bola ekvivalentom "šifrovacieho disku" Leona Battistu Albertiho. "Tabula recta" je často označovaná ako predpočítačová šifra, ktorú využívala Vigenérova šifra, ktorú Blasie de Vigenére vylepšil o autokľúčovú šifru. Všetky polyalfabetické šifry založené na Cézarovej šifre môžu byť opísané termínom "tabula recta".
Šifrovanie prebieha tak, že sa vybere prvé písmeno abecedy otvoreného textu a následne sa nájde jeho zašifrovaný ekvivalent v určitom riadku pod ním, ktorý závisí od poradia znaku v otvorenom texte. Druhý znak sa následne zašifruje podľa druhej, tretí podľa tretej a podobne ostatné.
Príklad šifrovania.
Otvorený text: Wikipedia
Pri šifrovaní sa postupuje nasledovne; Prvé písmeno abecedy je písmeno W a jeho šifrový ekvivalent v 1.riadku je rovnaké písmeno W, druhé písmeno je i kde v druhom riadku pod ním leží písmeno j, tretie písmeno je k a ekvivalent v treťom riadku má v písmene m, štvrté písmeno i má ekvivalent v štvrtom riadku v písmene l atď. Takto daľej postupujeme až nakoniec vyjde:
Zašifrovaný text: Wjmltjjpi
Občiansky zákonník

Občiansky zákonník je (hlavný) zákonník obsahujúci predpisy z oblasti občianskeho práva. Takýto zákonník existuje v mnohých krajinách, napr.:
Za občiansky zákonník možno čiastočne považovať aj Súdny zákonník pre svetských ľudí (Zakon sudnyj ljudem) od cyrilometodskej misie na Veľkú Moravu.
Código Civil

Código Civil (doslova "Občiansky zákonník/kódex") môže byť:
Codice Civile

Codice Civile (doslova "Občiansky zákonník/kódex") môže byť:
Kresnensko-razlogské povstanie

Kresnensko-razlogské povstanie je považované za prvý krok v boji bulharského národa za národné zjednotenie. Vypuklo 5. októbra 1878 oslobodením bulharských miest Bansko a Razlog v Sofijskej oblasti 400-člennou armádou pod vedením Stojana Karastoilova.
Ffdshow

ffdshow je audio a video dekodér a kóder, ktorý sa používa na rýchle a vysoko kvalitné dekódovanie videa vo formátoch MPEG-4 ASP, napríklad kódované kodeky DivX, Xvid alebo FFmpeg MPEG-4 a AVC (H.264). Podporuje mnoho ďalších video a audio formátov. Je to slobodný softvér dostupný pod licenciou GPL, ktorý je natívny pod platformou Windows a je implementovaný ako dekódovací filter DirectShow. Jeho autorom je slovenský vývojár Milan Čutka.
Staré Veľké Bulharsko

Staré Veľké Bulharsko (iné názvy: Veľké Bulharsko, Veľkobulharská ríša, Staré Bulharsko, , po grécky: "Η παλαιά μεγάλη Βουλγαρία") alebo Onoguria bol štát existujúci v rokoch 632 - 665 na území medzi Kaukazom, Volgou a Karpatmi. Jeho zakladateľom bol chán Kubrat a obyvateľmi boli Protobulhari a ich jednotlivé kmene, ktoré boli v tom čase podriadené Avarskému a Západotureckému chanátu.
Dejiny.
V roku 635 chán Kubrat podpísal mierovú zmluvu s byzantským cisárom Heraklom. Okolo roku 654 sa územie Onogurie rozdelilo na tri časti, ktoré po Kubratovej smrti mali jeho traja synovia udržať. Prvý sa ujal vlády najstarší syn - Batbajan - a nejaký čas odolával nájazdom Chazarov, no neskôr sa im podrobil. Mladší syn Kotrag založil pri ústí rieky Kama a Volga Povolžské Bulharsko a Asparuch pri delte rieky Dunaj založil Dunajské Bulharsko.
Australian Film Institute Awards

Australian Film Institute Awards (často skracované na AFI Awards) je každoročné odovzdávanie cien udeľované inštitútom Australian Film Institute, ktoré sa koná koncom novembra alebo začiatkom decembra. Je to najprestížnejšia cena pre austrálsky filmový a televízny priemysel. Možno ju považovať za austrálsky ekvivalent k americkému Oscarovi.
Ariel (ocenenie)

Ariel je cena Mexickej akadémie filmových umení a vied, ktorú akadémia udeľuje každoročne od roku 1947 v rôznych kategóriách.
Sošku Ariela navrhol sochár Ignacio Asúnsolo a originál sa nachádza vo filmových ateliéroch "Estudios Churrubusco" v meste Mexiko. Meno "Ariel" vzniklo podľa krátkych poviedok "El Ariel" uruguajského autora "Josého Enrique Rodóa".
Led Zeppelin II

Led Zeppelin II je druhý album anglickej hardrockovej skupiny Led Zeppelin vydaný v roku 1969. Je všeobecne považovaný za jeden z najlepších hardrockových albumov vôbec. V roku 2003 bol tento album časopisom "Rolling Stone" zaradený na 75. miesto zoznamu najlepších albumov všetkých čias.
Balkánsky zväz

Balkánsky zväz môže byť:
Prievidza IV. Kopanice

Prievidza IV. Kopanice alebo Kopanice (neformálne nazývané aj Sever) je mestská časť Prievidze.
Nachádza sa na miernom návrší v severovýchodnej časti mesta a je najväčším sídliskom hornonitrianskej metropoly.
Mestská časť má kompletné občianske vybavenie, vrátane škôl, obchodov, lekární a športových areálov. Na okraji obytnej zóny začína lesopark s množstvom športovísk, altánkov, terás s občerstvením, letným kinom i rozhľadňou. Parkom prechádza cyklotrasa, smerujúca od Nitrianskeho Pravna na Handlovú.
Pontčina

Pontčina alebo pontská (novo)gréčtina je novogrécke nárečie, niekedy považované aj za samostatný grécky jazyk. Je to jazyk Grékov z oblasti Pontu (severovýchodné Turecko), Arménska, Gruzínska a Krymu. 
Dejiny.
Gréci prišli do Pontu počas veľkej gréckej kolonizácie v 8. stor. pred Kr. Títo Gréci boli prevažne Ióni. Počas celého trvania staroveku sa tu popri starovekej gréčtine koiné uchovali prvky z iónskeho nárečia. Počas byzantskej gréckej doby sa začal jednotný grécky jazyk koiné rozpadať a vznikali rôzne menšie jazyky, medzi nimi i pontský dialekt, v ktorom sa aj v stredoveku používali nárečové prvky. Keď v 10. stor. grécke písmeno η (éta) zmenilo výslovnosť na íta, pontskí Gréci, aby nemuseli meniť výslovnosť, v niektorých prípadoch zmenili etu na epsilon (ε), tak zostala výslovnosť rovnaká, napr. starogrécke slovο ο κήπος (ho képos, záhrada) sa zmenilo na novogrécke o κήπος (o kípos), a na pontské κεπιν (kepin), alebo starogrécke η νύφη (he nyfe - nevesta) sa zmenilo na i nyfi, preto pontskí Gréci píšu νύφε (nyfe). Po páde Byzantskej ríše sa celá grécka Anatólia a aj materské Grécko dostali pod vládu osmanských Turkov, ktorí sa začali usadzovať prevažne v gréckej Malej Ázii. Mnoho Grékov muselo prestúpiť na islam, a tak boli poturčení. V Istanbule, západnej Malej Ázii, Kapadókii a v Ponte však ostala grécka komunita. Počas gréckej vojny za nezávislosť v 19. a v 20. storočí Gréci úspešne získali časť Pontu a Malej Ázie, no turecký generál Mustafa Kemal Atatürk porazil Grékov a tak začal koniec anatólskych Grékov. V roku 1921 prvý prezident tureckého štátu, spomínaný Mustafa Kemal Atatürk, dal rozkaz zničiť pontské grécke mestá Trapezos (Τράπεζος) a Cambasin (Τσαμπάσιν). Viac ako 4 000 pontských Grékov bolo za pár dní vyvraždených či upálených a zvyšok musel opustiť nový turecký štát . Anatóliu opustili takmer všetci Gréci, aj pontskí. Väčšina z nich sa usadila v gréckom štáte, prevažne v provincii Macedónia. Nastal však problém, pretože pontská gréčtina bola už veľmi vzdialená od modernej gréčtiny. Pontskí Gréci sa teda museli naučiť novogréčtinu. Dodnes však žijú v Grécku, je ich okolo 3 000 000 a udržujú si tradície, hudbu a jazyk .
Charakteristika.
Pontčina je jazyk viac podobný starogréčtine ako moderná gréčtina. Obsahuje však prvky z turečtiny, napr. mäkčene, prípadne slová pochádzajúce z turečtiny. V pontskej gréčtine, podobne ako aj v novej gréčtine sa počas stredoveku vytratilo vyslovovanie písmena h.
Príklady lexiky (uvedené je: pontská gréčtina - latinský prepis pontskej výslovnosti - moderná gréčtina - latinský prepis modernej gréčtiny - slovenčina):
Kubínska hoľa

Kubínska hoľa môže byť:
Sonne

„Sonne“ je pieseň nemeckej industrial metalovej skupiny Rammstein. Pieseň vyšla roku 2001 na albume "Mutter". Podľa Tilla Lindemanna, skladba bola pôvodne napísaná tzv. entrance song pre boxera Vitalija Klička, Klitschko bol tiež pracovný názov skladby. V skladbe je použitý vokálny sampel od Symphony Of Voices.
Videoklip.
Video zobrazuje skupinu ako trpaslíkov pracujúcich v bani na zlato pre Snehulienku závislú na zlatom prachu. Ako povedal Paul Landers v dokumente "Making Of Sonne video" myšlienka na klip vyšla z videa Olivera Riedela, ktorý zmixoval skladbu „Sonne“ s časťami filmu "Snehulienka" na jeho počítači. Snehulienku (nemecky "Schneewittchen") hrá ruská herečka Júlia Stepanova.
Skladba bola použitá ako sampel skupinou Angerfist v ich skladbe „Criminally Insane“.
Zoznam plies v poľských Tatrách

Toto je zoznam plies v Poľských Tatrách.
Dolina Chochołowska.
Dolina Starorobociańska
Kubínska hoľa (geomorfologický podcelok)

Kubínska hoľa je geomorfologický podcelok Oravskej Magury. Najvyšší vrch podcelku je Minčol, dosahujúci výšku Je turisticky najatraktívnejšou časťou pohoria a obľúbeným miestom zimnej i letnej turistiky.
Vymedzenie.
Je jedným z troch podcelkov Oravskej Magury a je situovaný priamo nad mestom Dolný Kubín. Na severe nadväzuje podcelok Paráč, Budín sa tiahne východným smerom. Medzi nimi krajina severným smerom klesá do Oravskej kotliny. Západným smerom leží podcelok Kysuckej vrchoviny, Kysucké bradlá a južne sa vlní Oravská vrchovina.
Ochrana prírody.
Na území Kubínskej hole sa nachádza národná prírodná rezervácia Minčol a prírodná pamiatka Puchmajerovej jazierko.
Désirée Nosbuschová

Désirée Nosbuschová (* 14. január 1965, Esch-sur-Alzette, Luxembursko) je luxemburská moderátorka a herečka. 
Rodičia pochádzajú z Luxemburska a Talianska. Od roku 2004 žije v Los Angeles v Kalifornii. Bola vydatá za Rakúšana Haralda Kloseho; pár mal dve deti.
Nosbuschová hovorí po nemecky, francúzsky, taliansky a anglicky. Hrala tak vo francúzskych, talianskych, ako aj v nemeckých filmoch. Uvádzala Veľkú cenu Eurovízie 1984 v Luxembursku. Desirée je aj speváčka. V roku 1984 naspievala duet s rakúskym spevákom Falcom pod názvom „Kann es Liebe sein?“.
Unreal

Unreal je akčná počítačová hra pre PC vyvinutá firmami Epic Games a Digital Extremes. Hra bola vydaná spoločnosťou GT Interactive v roku 1998.
Herbie Hancock

Herbert Jeffrey „Herbie“ Hancock (* 12. apríl 1940, Chicago, Illinois, USA) je americký jazzový pianista a skladateľ, desaťnásobný držiteľ prestížnej hudobnej ceny Grammy. Vo svojej hudbe kombinuje prvky rocku, funku, soulu a jazzu.
Ako súčasť kvinteta Milesa Davisa pomohol zmeniť poňatie jazzovej rytmiky a bol tiež jedným z tých, ktorí začali hrať tzv. post-bop. Neskôr ako jeden z prvých jazzových hudobníkov experimentoval so syntetizátorom. Napriek mnohým experimentom (ktoré neboli vždy úspešné) je jeho hudba často veľmi melodická, prístupná širšiemu publiku. Hancock napísal mnoho skladieb, v ktorých sa prelínajú hudobné žánre, úspešný bol dokonca aj u poslucháčov zameraných na populárnu hudbu.
Hancockova sólová práca zahŕňa skladby "Cantaloupe Island", "Watermelon Man", "Maiden Voyage", "Chameleon" alebo "Rockit". Niektoré z nich sa už dnes považujú za jazzové štandardy.
Diskografia.
Ako spoluhráč.
S Milesom Davisom:
S Joe Hendersonom:
S Miltom Jacksonom:
S Wayne Shorterom:
S Tony Williamsom:
S Ronom Carterom:
S Terry Plumerim
S Quincy Jonesom:
S Quincy Jonesom a Lesley Goreom:
Se Stevie Wonderom:
S Jacom Pastoriom:
S Jackom DeJohnettom:
S Miroslavom Vitoušom:
So Simple Minds:
S Marcusom Millerom:
Balkánsky zväz (1912)

Balkánsky zväz alebo Balkánsky blok bol vojensko-politický blok Bulharska, Srbska, Grécka a Čiernej Hory v rokoch 1912 - 1913, ktorý vynikol z iniciatívy bulharského cára Ferdinanda I. a bol zameraný proti Osmanskej ríši (nepriamo aj proti Rakúsko-Uhorsku). Balkánsky zväz v októbri 1912 spustil prvú balkánsku vojnu a s jej koncom aj zanikol.
O jeho vzniku pozri aj vznik Balkánskeho zväzu.
Graubünden

Graubünden je kantón v Švajčiarsku. Používajú sa tam tri jazyky: nemčina, taliančina a rétorománčina. Graubünden hraničí s Rakúskom a severným Talianskom.
Sarcastic Front

Sarcastic Front je hardcore hudobná skupina z českého mesta Karviná. Skupinu založili študenti Vladimír Timčák a Argir Ziovský na konci roku 1990.
Diskografia.
1993 - Člověk proti člověku.
natočené: vo studiu FORS Music, Český Těšín
produkcia: Sarcastic Front
Litvorové pleso

Litvorové pleso (, , ) je to stále karové jazero v hornej časti Litvorovej doliny vo Vysokých Tatrách na Slovensku. Leží v nadmorskej výške na úpätí severozápadnej steny Velického štítu. Jeho hĺbka je .
Názov.
Názov plesa je odvodený od jeho polohy v Litvorovej doline, v ktorej rastie archangelika lekárska ("Archangelica officinalis Hoffm."), nárečove "litvor". Kedysi bohaté náleziská tejto rastlinky zničili korienkári, ktorí jej pripisovali zázračné vlastnosti. K jej spustošeniu prispeli aj dávni pastieri, ktorí sem vyháňali ovce. Vteká doň nestály potok vytekajúci z vyššie položeného Zamrznutého plesa. Z jeho najsevernejšieho výbežku vyteká Litvorový potok.
Ťažké pleso

Ťažké pleso (staršie aj České pleso), (, , ) sa nachádza v Ťažkej doline, ktorá je v komplexe Bielovodskej doliny vo VysokýchTatrách. Je to stále pleso napájané Ťažkým potokom. Ten vyviera na začiatku Ťažkej doliny z vyššie položeného Zmrzlého plesa v jednej vetve a druhá tečie Spádovou dolinkou. Z Ťažkého plesa ďalej vyteká Ťažký potok.
Názov.
V minulosti sa nazývalo aj "České pleso". Názov vznikol nesprávnym prekladom goralského slova "ciezky". Ťažkú dolinu prví navštevovali pastieri z Jurgova, Čiernej Hory, Repiska a Lendaku. Už v 17. storočí tu pásli dobytok. Bola to namáhavá cesta a preto ju vo svojom goralskom dialekte nazvali (češkou). Rovnaký názov dostala dolina. Známy tatranský bádateľ Juraj Buchholtz ju ako prvý zapísal na papieri ako „do Ceszkého“ (čítaj do ceškého). A tak cestovatelia ju tak začali volať. Ale do turistických sprievodcov a opisov cestovateľských zážitkov sa dostal aj nezmyselný preklad "Böhmisches Tal" ( Česká dolina), ktorý uverejnil pruský geograf Albrecht Sydow v diele "Bemerkungenauf einer Reise im Jahre 1827 durch die Beskinden über Krakau un Wieliczka nach den Central-Karpathen" ( Poznámky z cesty v roku 1827 cez Beskydy, Krakov a Wieliczku do Centrálnych Karpát, Berlín 1830). Názov prebrali ďalší autori, názov prenikol do poľských máp a turistických sprievodcov ako "Czeska Dolina". Ale keďže v poľskej onomastike prevláda aj naďalej zhodná forma s historickým názvom ľudového názvu - Dolina Ciężka (Ťažká dolina) a rovnako aj štít a pleso, je už zakotvená natrvalo v poľskom názvosloví ako Ťažká dolina. Nemecké a maďarské pramene uvádzajú názov "České pleso" resp. aj "Ťažké pleso".
Rozmery.
Leží v nadmorskej výške , rozloha a jeho hĺbka je . 
Turistika.
K plesu nevedie turistický chodník.